માર્કેટના જાણકારોના મતે ૫૦થી ૭૦ લાખ રૂપિયાના બજેટના ફ્લૅટ્સ મધ્યમ યુવાવર્ગ માટે બેસ્ટ બની રહે છે. યુવા પ્રોફેશનલ વર્ગ માટેનો આ ટ્રેન્ડ હવે લાંબો સમય ચાલશે એવી ધારણા છે. બિલ્ડર-ડેવલપર વર્ગમાં પણ એ સભાનતા આવી ગઈ છે કે હવે પછીના સમયમાં ન્યુક્લિયર ફૅમિલીઝની સંખ્યા વધતી જવાની અને એમાં પણ વર્કિંગ કપલમાં વન બી.એચ.કે. ફ્લૅટ્સની ડિમાન્ડ સતત રહેશે. આમ હવે વધુ ને વધુ બિલ્ડર્સ-ડેવલપર્સ આ ક્ષેત્રે ઝંપલાવે તો નવાઈ નહીં.